02-02-2025

**Referat af Generalforsamling Vejen Tri & Motion 01. februar. Kl. 10.15 i VIC**

1. **Valg af dirigent.**

Jan Wolf blev valgt som dirigent.

1. **Formandens beretning.**

Generelt er vi stadig en lille hyggelig klub, hvor der er plads til mange flere. Vi er pt 19 og det er alt for lidt. For at kunne dække svømmehallen med de tider vi har, kræves stadig ca. 45 medlemmer i klubben. Gennem årene har vi forsøgt forskellige tiltag. Det, der har virket, er at folk taler med andre og fortæller om klubben; så prøv om I ikke kan hjælpe med til, at vi bliver flere. Lige nu fortsætter vi som hidtil, med 3 x svømning. Hvor vi dog i sommermånederne går ned til 2 x svømning, hvor vi til gengæld vil tilbyde svømning i Jels sø.

Vi har stadig Sydvestjysk port industri som sponsor i 2025. Men kassebeholdningen kan ikke blive ved med at dække manglen på medlemmer. Derfor foreslår vi også en kontingentforhøjelse. Både for at dække svømmehalsstigninger, men også evt. stigninger i kontingent til forbundet, som sidste år steg med 75 kr., dvs. vores stigning på 50 kr. dækkede ingenting udover lidt kontingent til forbundet. Der er i øvrigt GF i forbundet i slutningen af marts, hvor Nils og Lajla deltager. Vi har allerede nu indsendt forslag til forbundet om at fastholde kontingentet på niveau.

**Træning:**

Cykling og løbetræning har vi ikke tilbudt i 2024. Vi overvejer om vi skal starte på det igen.

Man er velkommen til at koordinere løb og cykling på Facebook gruppen. Det samme med open water, når det bliver varmere.

Vi har haft Open Water i Jels i 2024, hvor Nils har været til stede på land. Det gør i igen i 2025 med lidt flere datoer.

**Resultater i 2024.**

Nogle var med i Agerskov tri igen, og flere var med til Jels tri, hvor vi havde sat pavillon op og heppede på deltagerne, mens vi var nogle som drak kaffe og spiste kage. En har været i Hamborg, to i Kbh. og en har været på Hawaii. Måske har jeg glemt nogen, men tillykke med gennemførelsen og resultaterne.

**Sponsor:**

Vi har haft en aftale med 1 sponsorer for et år: Sydvestjysk port industri. De er på vores ”Banner”, som ligger i svømmehallen, under livredder buret; husk at sætte det op. Det er go’ reklame, også for TRI-klubben.

Måske skal den nye bestyrelse prøve at finde nye sponsorer.

Sidst men ikke mindst: Tak til jer som har bidraget til klubben, især til trænere og til resten af bestyrelsen.

1. **Regnskabet fremlægges til godkendelse**

Kassereren fremlægger regnskab – som blev godkendt uden bemærkninger.

1. **Behandling af indkomne forslag.**

Der er kommet et forslag om at bestyrelsen går fra 5 til 3 personer på grund af størrelsen af klubben, dette blev vedtaget efter afstemning, men over en 2-årige periode sådan der vælges 4 personer for 2025.

1. **Fastsættelse af kontingent.**

Kontingent på et medlemskab stiger med 300 kr. sådan at et medlemskab koster 1700 kr. Dette er på baggrund af beregning af antallet af medlemmer, samt prisstigninger gør at klubben mangler midler til at få betalt for svømmehallen. I denne beregning er indregnet, at vi forventer at skulle gå fra 3 ugentlige svømmetider til 2 i sommerperioden (maj/juni/august/september) og herefter kunne budgettere med et bundresultat på nul. I sommerperioden vil vi til gengæld tilbyde svømning i Jels sø fredage eller andre dage.

1. **Valg af bestyrelsesmedlemmer.**

-Lajla Wolff (på valg, ønsker genvalg) valgt

-Tage Svendsen (ikke på valg)

-Karsten Lund (ikke på valg)

-Nils Mogensen (ikke på valg)

1. **Valg af suppleanter.**

-Jonas Gynther (ikke på valg)

1. **Valg af revisor.**

**-**Torben Børsting blev valgt.

1. **Eventuelt.**

Der blev spurgt til om der er interesse i ”Løb for livet 2025” så vil Niels stå for det.

* Der kommer mail ud om tilmelding.

Der blev luftet forskellige muligheder om at indsamle penge til klubben.

* Tilbyde vores hjælp til VIC ved arrangementer.